王韶 (项城郡公)
参考资料

↑  《北史·卷七十五·列传第六十三》：王韶字子相，自云太原晋阳人也。世居京兆。祖谐，原州刺史。父谅，早卒。
1 2  赵占锐   郑旭东, , 《文物》 (05期), 2023年, (05期): 61–66
↑  《资治通鉴·卷一百七十二》：十一月，己卯，齐主至平阳。周主以齐兵新集，声势甚盛，且欲西还以避其锋。开府仪同大将军宇文忻谏曰：“比陛下之圣武，乘敌人之荒纵，何患不克，若使齐得令主，君臣协力，虽汤、武之势，未易平也。今主暗臣愚，士无斗志，虽有百万之众，实为陛下奉耳。”军正京兆王韶曰:“齐失纪纲，于兹累世。天奖周室，一战而扼其喉。取乱侮亡，正在今日。释之而去，臣所未谕。”周主虽善其言，竟引军还。
↑  《隋书·卷六十二·列传第二十七》：王韶字子相，自云太原晋阳人也，世居京兆。祖谐，原州刺史。父谅，早卒。韶幼而方雅，颇好奇节，有识者异之。在周，累以军功，官至车骑大将军、仪同三司。复转军正。武帝既拔晋州，意欲班师，韶谏曰：“齐失纪纲，于兹累世，天奖王室，一战而扼其喉。加以主昏于上，民惧于下，取乱侮亡，正在今日。方欲释之而去，以臣愚固，深所未解，愿阶下图之。”帝大悦，赐缣一百匹。及平齐氏，以功进位开府，封晋阳县公，邑五百户，赐口马杂畜以万计。迁内史中大夫。宣帝即位，拜丰州刺史，改封昌乐县公。
↑  《北史·卷七十五·列传第六十三》：韶幼而方雅，颇好奇节，有识者异之。在周，累以军功，官至车骑大将军、仪同三司。复转军正。周武帝既拔晋州，意欲旋师，韶谏曰：“取乱侮亡，正在今日。方欲释之而去，臣愚深所未解。”帝大悦。及齐平，进位开府，封晋阳县公，赐口马杂畜万计。迁内史中大夫。宣帝即位，拜丰州刺史，改封昌乐县公。
↑  《资治通鉴·卷第一百七十五》：辛酉，隋置河北道行台于并州，以晋王广为尚书令；置西南道行台于益州，以蜀王秀为尚书令。隋主惩周氏孤弱而亡，故使二子分莅方面。以二王年少，盛选贞良有才望者为之僚佐；以灵州刺史王韶为并省右仆射，鸿胪卿赵郡李雄为兵部尚书，左武卫将军朔方李彻总晋王府军事，兵部尚书元岩为益州总管府长史。王韶、李雄、元岩俱有骨鲠名，李彻前朝旧将，故用之。
↑  《资治通鉴·卷一百七十六》：甲子，隋以出师，有事于太庙，命晋王广、秦王俊、清河公杨素皆为行军元帅。广出六合，俊出襄阳，素出永安，荆州刺史刘仁恩出江陵，蕲州刺史王世积出蕲春，庐州总管韩擒虎出庐江，吴州总管贺若弼出广陵，青州总管弘农燕荣出东海，凡总管九十，兵五十一万八千，皆受晋王节度。东接沧海，西拒巴、蜀，旌旗舟楫，横亘数千里。以左仆射高颎为晋王元师长史，右仆射王韶为司马，军中事皆取决焉；区处支度，无所凝滞。
↑  《资治通鉴·卷一百七十七》：晋王广班师，留王韶镇石头城，委以后事。
↑  《隋书·卷六十二·列传第二十七》：高祖受禅，进爵项城郡公，邑二千户。转灵州刺史，加位大将军。晋王广之镇并州也，除行台右仆射，赐彩五百匹。韶性刚直，王甚惮之，每事咨询，不致违于法度。韶尝奉使检行长城，其后王穿池，起三山，韶既还，自锁而谏，王谢而罢之。高祖闻而嘉叹，赐金百两，并后宫四人。平陈之役，以本官为元帅府司马，帅师趣河阳，与大军会。既至寿阳，与高颎支度军机，无所拥滞。及克金陵，韶即镇焉。晋王广班师，留韶于石头防遏，委以后事。岁余，征还，高祖谓公卿曰：“晋王以幼稚出藩，遂能克平吴、越，绥静江湖，子相之力也。”于是进位柱国，赐奴婢三百口，绵绢五千段。
1 2  《北史·卷七十五·列传第六十三》：隋文帝受禅，进爵项城郡公，转灵州刺史，加位大将军。晋王广之镇并州，除行台右仆射，赐彩五百匹。韶性刚直，王甚惮之，每事咨询，不敢违法度。韶尝奉使检行长城，后王穿池，起三山，韶既还，自锁而谏，王谢而罢之。帝闻而嘉叹，赐金百两，并后宫四人。平陈之役，以本官为元帅府司马。及克金陵，韶即镇焉。晋王广班师，留韶于石头防遏，委以后事。岁余，征还。帝谓公卿曰：“晋王以幼出藩，遂能克平吴、越，王子相之力也。”于是进位柱国，赐奴婢三百口，锦绢五千段。及上幸并州，以其称职，特加劳勉。后上谓曰：“自朕至此，公须鬓渐白，无乃忧劳所致？柱石之望，唯在于公，努力勉之！”韶辞谢，上劳而遣之。
↑  《隋书·卷六十二·列传第二十七》：开皇十一年，上幸并州，以其称职，特加劳勉。其后，上谓韶曰：“自朕至此，公须鬓渐白，无乃忧劳所致？柱石之望，唯在于公，努力勉之！”韶辞谢曰：“臣比衰暮，殊不解作官人。”高祖曰“是何意也？不解者，是未用心耳。”韶对曰：“臣昔在昏季，犹且用心，况逢明圣，敢不罄竭！但神化精微，非驽蹇所逮。加以今年六十有六，桑榆云晚，比于畴昔，昏忘又多。岂敢自宽，以速身累，恐以衰暮，亏紊朝纲耳。”上劳而遣之。
1 2  《洛阳出土历代墓志辑绳》：隋左光禄大夫耿公墓志铭公讳士隆，字师，太原晋阳人，汉代郡太守泽之後也。祖豫，魏冠军侯、原州刺史；经邦作范，方岳驰名。父子相，释褐除新□□令，隋□授仪同三司、丰州刺史，转授开府使持节，少内史、大将军，封陈州顿丘郡开国公、并州总管、河北道行台、尚书右仆射、柱国。十四年，气疾暴增，薨於私第。赠上柱国、敬公，食邑三千户。大业三年，加赠司徒公、尚书令，灵、豳、丰、夏、银、盐、尚、庆，云、胜十州刺史，改谥明，上柱□如故，魏国公、食邑三千户。公侯必复，唯君所存，譬彼兰惠，扬芬吐萱。君以开皇元年，释褐帅都督，领左亲信、仪同三司、骠骑将军、□□□左备身将军、正议大夫、耿公、左备身郎将、留守西京，左□□将军、光禄大夫、江南道元帅总管、尚书左仆射、耿国公。参赞机权，冕旒毕袭，蕴灵岩之奇气，体中贞之妙旨，风飚郁乎龀岁，岐嶷表乎弱龄。

    川凝墙峻，邈其难测，鸿□□矫，林荟波澄，爰始登庸、礼仪邦国，邦国伊何？忠贞是[A092]；礼仪伊何？汪汪墙仞。公令誉夙彰，兵栏是任，将军之重，岂独任延；振威之隆，非惟王导。有隋之季，江湘□聚，帝曰俞往，总兹戎旅，威加南越，声驰禁御，荆衡之地，唯君所处。千秋之佐汉室，程昱之仕魏朝，方之於公，未为得也。于时四海沸腾，中原逐鹿，皇家霸有宇宙，王世充伪□随銮，既怀项籍□楚之谋，谬尽霍□佐汉之节。君乃兴师七泽，言赴三川，曾未浃晨，世充矫号。四年，鸾舆问罪，戡定□□。君以此时薨於□邑。贞观七年十月五日，改窆乎洛州洛阳县北邙山千金乡安平里。玄扃故，九京长夕，翳翳神衢，永镌斯石。乃为铭曰：

    於惟荣族，爰斯篆籀，弈弈簪缨，昂昂领袖。□兹衮职，表此松茂，戢景沂洄，潜晖奔流。晨光落彩，朝华委秀，阡眠丘陇，峡莽林□。照□□□，□□□□，□□□□，□□□□。□□外朗，佳城内廓，玄石徒铭，□□□。
↑  《隋书·卷六十二·列传第二十七》：秦王俊为并州总管，仍为长史。岁余，驰驿入京，劳敝而卒，时年六十八。高祖甚伤惜之，谓秦王使者曰：“语尔王，我前令子相缓来，如何乃遣驰驿？杀我子相，岂不由汝邪？”言甚凄怆。使有司为之立宅，曰：“往者何用宅为，但以表我深心耳。”又曰：“子相受我委寄，十有余年，终始不易，宠章未极，舍我而死乎！”发言流涕。因命取子相封事数十纸，传示群臣。上曰：“其直言匡正，裨益甚多，吾每披寻，未尝释手。”炀帝即位，追赠司徒、尚书令、灵豳等十州刺史、魏国公。子士隆嗣。
↑  《北史·卷七十五·列传第六十三》：秦王俊为并州总管，仍为长史。岁余，驰驿入京，劳弊而卒。帝甚伤惜之，谓秦王使者曰：“语尔王，我前令子相缓来，如何乃遣驰驿？杀我子相，岂不由汝！”言甚凄怆。使有司为立宅，曰：“往者何用宅为？但以表我深心耳！”又曰：“子相受我委寄，十有余年，终始不易。宠章未极，舍我而死乎！”发言流涕。因命取子相封事数十纸，传示群臣曰：“其直言匡正，裨益甚多，吾每披寻，未尝释手。”炀帝即位，追赠司徒、尚书令、灵豳等十州刺史、魏公。子士隆嗣。
↑  . 中国新闻网. 2020-07-03  [2020-07-03]. （原始内容存档于2020-07-04）.
↑  . 群众新闻网. 2020-07-03  [2021-10-26]. （原始内容存档于2021-12-23）.